Moaposetoloi Petere o ne a sa itse lefoko “mopapa.” Tota e bile, ka lekgolo la borobongwe la dingwaga, bobishopo ba e seng Baroma ba ne ba simolola go ipitsa jalo. Le fa go ntse jalo, lereo leo le ne le sa dirisiwe semolao go fitlha ka lekgolo la bo11 la dingwaga. Mo godimo ga moo, ga go Mokeresete ope wa bogologolo yo o neng a akanya gore maemo a go tsewang gore a ne a neilwe Petere a ne a newa batlhatlhami bape. Le fa go ntse jalo, moithuti wa Mojeremane e bong Martin Hengel o ne swetsa ka gore “ga go na bosupi bope jwa bogologolo kgotsa jwa bodumedi jo bo bontshang gore bomopapa ba neilwe ‘maemo.’” Gantsi batho ga ba lemoge gore go senyegelwa kana go tshola ngwana a setse a tlhokafetse ke masetlapelo mo mosading e bile ga a a lebale—gongwe botshelo jwa gagwe botlhe. Ka sekai, Veronica, yo jaanong a setseng a godile ka dingwaga, o gopola makgetlho ao a neng a senyegelwa ka one mme o gakologelwa segolobogolo losea lo a lo tshotseng lo setse lo tlhokafetse mme lo ne lo tshedile go fitlha ka kgwedi ya borobong mme lwa tsholwa lo le bokete jwa dikilogerama di le thataro. O ne a lo imile jalo lo sule dibeke tse pedi tsa bofelo. O ne a re: “Go tshola losea lo tlhokafetse ke selo se se botlhoko thata mo go mmè.”